รถไฟตาลิส 4346 ในเมืองโคโลญ ประเทศเยอรมนี
**ตาลิส** (ฝรั่งเศส: *Thalys*) เป็นขบวนรถไฟความเร็วสูงระหว่างประเทศ วิ่งระหว่างกรุงปารีสกับกรุงบรัสเซลส์ ใช้ระบบรางร่วมกับรถไฟยูโรสตาร์และรถไฟเตเฌเว (TGV) รถไฟตาลิสให้บริการถึงอัมสเตอร์ดัมและโคโลญด้วย รถไฟตาลิสบริหารงานโดยตาลิสแอ็งแตร์นาซียอนาล (Thalys International) ซึ่งเป็นการร่วมทุนกันของบริษัทระหว่างประเทศ 4 ประเทศคือ ฝรั่งเศส เบลเยียม เนเธอร์แลนด์ และเยอรมนี

ประวัติการสร้าง
---------------

การตัดสินใจก่อสร้างระบบรถไฟความเร็วสูงระหว่างปารีส บรัสเซลส์ โคโลญ และอัมสเตอร์ดัม เกิดขึ้นเมื่อปี ค.ศ. 1993 เมื่อบริษัททางรถไฟแห่งชาติฝรั่งเศส (SNCF), การรถไฟแห่งชาติเบลเยียม (NMBS/SNCB), การรถไฟเนเธอร์แลนด์ (Nederlandse Spoorwegen) และบริษัทรถไฟแห่งชาติเยอรมนี (Deutsche Bahn) ได้ทำข้อตกลงที่จะให้บริการรถไฟความเร็วสูงร่วมกันในชื่อ **ตาลิส**
ปี ค.ศ. 1995 ได้มีการจัดตั้งบริษัท Westrail International โดยบริษัททางรถไฟแห่งชาติฝรั่งเศสร่วมกันกับการรถไฟแห่งชาติเบลเยียมให้เป็นผู้ดูแลและให้บริการรถไฟตาลิส และเริ่มให้บริการครั้งแรกเมื่อวันที่ 4 มิถุนายน พ.ศ. 2539 ขบวนรถขบวนแรกวิ่งออกจากปารีสโดยใช้รางสายความเร็วสูงตอนเหนือ (LGV Nord) ของฝรั่งเศสไปถึงกรุงบรัสเซลส์ ประเทศเบลเยียม ใช้เวลาเดินทาง 2 ชั่วโมง 7 นาที และถึงสถานีอัมสเตอร์ดัม ประเทศเนเธอร์แลนด์ ใช้เวลา 4 ชั่วโมง 47 นาที

ปี ค.ศ. 1997 เส้นทางรถไฟความเร็วสูง สาย 1 (Hight-Speed line 1) ของเบลเยียม ซึ่งเป็นระบบรางที่เชื่อมต่อระหว่างบรัสเซลส์กับเส้นทางรถไฟความเร็วสูงตอนเหนือของฝรั่งเศสได้เปิดให้บริการด้วยระบบของรางเส้นทางรถไฟความเร็วสูง สาย 1 ที่อนุญาตให้รถไฟวิ่งได้ 300 กิโลเมตรต่อชั่วโมง ทำให้ย่นระยะเวลาการเดินทางจากปารีสถึงบรัสเซลส์เหลือ 1 ชั่วโมง 25 นาที ในช่วงเวลาใกล้เคียงกันนั่นก็ได้เปิดให้บริการไปยังโคโลญ ในเยอรมนี, บรูช, ชาร์เลอรัว, เกนต์, มงส์, นามูร์ และออสเทนด์ในเบลเยียม

ปี ค.ศ. 1999 ได้เปิดให้บริการจากท่าอากาศยานนานาชาติปารีส-ชาร์ล เดอ โกล ตรงไปยังบรัสเซลส์ รวมถึงได้มีการทำ Code sharing กับสายการบินแอร์ฟรานซ์, อเมริกัน แอร์ไลน์ และสายการบินนอร์ทเวสต์แอร์ไลน์ และในปีเดียวกันนั้นได้เปลี่ยนชื่อเป็น **ตาลิสแอ็งแตร์นาซียอนาล**

ปี ค.ศ. 2002 ได้ขยายการให้บริการไปถึงเมืองมาร์แซย์และอาวีญงในประเทศฝรั่งเศส ในเดือนธันวาคมปีเดียวกันนั้น เส้นทางรถไฟความเร็วสูง สาย 2 ของเบลเยียมได้ก่อสร้างแล้วเสร็จ ทำให้ขบวนรถระหว่างบรัสเซลส์กับโคโลญได้เปลี่ยนไปใช้เส้นทางนี้แทน 

ปี ค.ศ. 2003 เปิดให้บริการไปยังท่าอากาศยานนานาชาติบรัสเซลส์

ปี ค.ศ 2007 การก่อสร้างเส้นทางรถไฟความเร็วสูง สาย 3 ช่วงระหว่างเมืองลีแยฌในเบลเยียมกับเมืองอาเคินในเยอรมนีแล้วเสร็จ แต่ขบวนรถตาลิสยังไม่รองรับกับระบบให้สัญญาณ ETCS (European Train Control System)

ปี ค.ศ. 2009 หลังจากปรับปรุงระบบรับสัญญานและทดสอบระบบให้เข้ากับ ETCS แล้ว ขบวนรถไฟตาลิสก็วิ่งอย่างสมบูรณ์แบบบนรางรถไฟความเร็วสูง สาย 3 ทำให้ขบวนรถระหว่างบรัสเซลส์กับโคโลญย่นระยะเวลาเดินทางอีก 19 นาที และในปีเดียวกันนี้รถไฟตาลิส ก็ได้เริ่มให้บริการบนรางรถไฟความเร็วสูง สาย 4 หรือรถไฟความเร็วสูง สายใต้ ซึ่งเป็นรางระหว่างเมืองแอนต์เวิร์ปกับอัมสเตอร์ดัม
ตั้งแต่วันที่ 29 สิงหาคม ค.ศ. 2011 เป็นต้นมาขบวนรถเดิมที่วิ่งระหว่างบรัสเซลส์กับโคโลญ ได้วิ่งไปถึงเมืองดุยส์บูร์กและเอสเซินในเยอรมนีและวิ่งถึงท่าอากาศยานนานาชาติบรัสเซลส์ในเบลเยียม
ปี ค.ศ. 2013 เริ่มให้บริการที่สถานีท่าอากาศยานดึสเซลดอร์ฟ

เส้นทางรถไฟ
-----------

นอกจากบรัสเซลส์แล้ว เมืองใหญ่ที่ตาลิสให้บริการคือ แอนต์เวิร์ป รอตเทอร์ดัม อัมสเตอร์ดัม ลีแยฌ บรูช เกนต์ ชาเลอรัว อาเคิน และโคโลญ รถไฟตาลิสวิ่งบนระบบรางสำหรับรถไฟความเร็วสูงโดยเฉพาะด้วยความเร็ว 300 กิโลเมตรต่อชั่วโมง แต่ก็มีบางช่วงที่วิ่งบนกับรางรถไฟเดิมร่วมกับรถไฟธรรมดาด้วยความเร็ว 160-200 กิโลเมตรต่อชั่วโมง
เส้นทางรถไฟหลักที่ตาลิสใช้คือ

* เส้นทางความเร็วสูงตอนเหนือ (LGV Nord) และเส้นทางรถไฟความเร็วสูง สาย 1 (HSL 1) ระหว่างปารีสกับบรัสเซลส์
* เส้นทางรถไฟความเร็วสูง สาย 4/สายใต้ (HSL 4/HSL-Zuid) ระหว่างแอนต์เวิร์ปกับอัมสเตอร์ดัม
* เส้นทางรถไฟความเร็วสูง สาย 2 (HSL 2) และเส้นทางรถไฟความเร็วสูง สาย 3 (HSL 3) ระหว่างบรัสเซลส์กับอาเคิน และใช้ระบบรางของฝรั่งเศสการในบริการตามช่วงฤดูกาล

ได้มีแผนการให้บริการจากโคโลญถึงแฟรงก์เฟิร์ต แต่ก็ล้มเลิกไปเนื่องจากรถไฟตาลิสไม่มีประสิทธิภาพพอสำหรับระบบไฟฟ้า 15 กิโลโวลต์ (kV) ของเยอรมนี ดังนั้นจึงทำให้รถไฟตาลิสไม่สามารถวิ่งบนเส้นทางนี้

สำหรับการเดินทางจากปารีสถึงบรัสเซลส์ ระยะทางประมาณ 300 กม. ใช้เวลาเดินทาง 1 ชั่วโมง 22 นาที ด้วยความเร็วสูงสุด 300 กิโลเมตรต่อชั่วโมง บนรางสำหรับรถไฟความเร็วสูงโดยเฉพาะ

โครงข่ายรางรถไฟในทวีปยุโรป
การเชื่อมต่อกับระบบรางของฝรั่งเศสไปยังท่าอากาศยานนานาชาติปารีส-ชาร์ล เดอ โกล ทำให้สายการบินแอร์ฟรานซ์ เปลี่ยนการให้บริการการบินระหว่างปารีสกับบรัสเซลส์ มาร่วมให้บริการกับรถไฟตาลิสแทน รถไฟตาลิสได้รับรหัสสายการบิน (IATA) คือ 2H นอกจากนี้ยังให้บริการร่วมกับสายการบินอเมริกัน แอร์ไลน์ และเดลต้า แอร์ไลน์
สายการบินอเมริกัน แอร์ไลน์ได้ร่วมทำสัญญา Code sharing กับรถไฟตาลิสในการให้บริการทางรางจากท่าอากาศยานนานาชาติปารีส-ชาร์ล เดอ โกล สู่สถานีบรัสเซลส์เซาท์ (Brussels-South) 
กลุ่มพันธมิตรสายการบินสกายทีม ยังได้ร่วมทำสัญญา Code sharing กับรถไฟตาลิสในการบริการทางรางจากศูนย์กลางการบิน (Hub) คือท่าอากาศยานอัมสเตอร์ดัมสคิพฮ็อล ไปสถานีแอนต์เวิร์ปเซ็นทรัล และสถานีบรัสเซลส์ และล่าสุดคือสายการบินเจ็ตแอร์เวย์ของอินเดียได้ทำ Code sharing กับรถไฟตาลิสในการให้บริการระหว่างปารีสกับรัสเซลส์

การเข้าถึงบริการ
----------------

รถไฟตาลิสให้บริการสำหรับผู้ที่ใช้วีลแชร์ โดยจะมีเจ้าหน้าที่ของรถไฟตาลิสคอยช่วยเหลือ รถไฟตาลิสไม่อนุญาตให้นำจักรยานขึ้นบนรถไฟ ยกเว้นจะถอดแยกชิ้นส่วนหรือห่อให้เรียบร้อยก่อน จักรยานที่ทำการห่อเรียบร้อยแล้วสามารถนำขึ้นรถได้

แบบของขบวนรถไฟ
--------------

รถไฟตาลิสใช้รถไฟ 2 แบบ ทั้งสองแบบเป็นชนิดเดียวกับรถไฟเตเฌเว ผลิตโดยบริษัทอาลสตอม (Alstom) ในฝรั่งเศส

|  แบบรถ  | รูปภาพ |  ชนิด  |  ความเร็วสูงสุด  |  จำนวน (ขบวน)   |  สร้างเมื่อปี  |  อื่นๆ  |
| --- | --- | --- | --- | --- | --- | --- |
|  mph  |  km/h  |
| PBA |  | พ่วงหลายโบกี้โดยใช้ไฟฟ้าเป็นแหล่งพลังงาน | 186 | 300 | 9 | 1996 | ใช้กระแสไฟฟ้า Tri-current, ให้บริการในเส้นทางปารีส-บรัสเซลส์-อัมสเตอร์ดัม เท่านั้น |
| PBKA |  | พ่วงหลายโบกี้โดยใช้ไฟฟ้าเป็นแหล่งพลังงาน | 186 | 300 | 17 | 1997 | ใช้กระแสไฟฟ้า Quadri-current, ให้บริการจากปารีส-บรัสเซลส์-โคโลญ-อัมสเตอร์ดัม เท่านั้น |

อุบัติการณ์และอุบัติเหตุ
------------------------

วันที่ 9 พฤษภาคม ค.ศ. 1998 ได้มีรถบรรทุกขวางทางขบวนรถไฟตาลิส PBKA บนทางข้ามที่ไม่มีที่กั้น รถบรรทุกพยายามที่จะข้ามรางรถไฟตอนที่รถไฟมาถึง คนขับรถบรรทุกเสียชีวิตจากการชน อุปกรณ์แปลงไฟของรถ 1 ใน 2 อันได้รับความเสียหาย ขบวนรถไฟได้รับความเสียหายอย่างหนัก ผู้โดยสาร 6 คนได้รับบาดเจ็บ รางและระบบส่งไฟได้รับความเสียหาย รถพ่วง R1 และ R2 เสียหายและไม่สามารถซ่อมได้จึงต้องทิ้งไป ส่วนที่เหลือได้รับการซ่อมแซม และนำขบวนรถพ่วง R1 และ R2 จากรถไฟ TGV มาพ่วงต่อ

วันที่ 8 ตุลาคม ค.ศ. 2008 ขบวนรถไฟตาลิส PBA ที่มุ่งหน้าไปอัมสเตอร์ดัม ได้ชนกับขบวนรถท้องถิ่น ICM ที่สถานีเกาดา (Gouda Railway station) ในเนเธอร์แลนด์ เนื่องจากรถไฟตาลิสได้ถูกสับรางที่สถานีเกาด้าเพราะการซ่อมรางหลัก ไม่มีผู้โดยสารได้รับบาดเจ็บรุนแรง แต่ขบวนรถไฟทั้งสองขบวนเสียหายอย่างหนัก ภายหลังการสืบสวนสรุปว่า เจ้าหน้าที่ของขบวนรถท้องถิ่น ICM ผิดเพราะวิ่งออกจากชานชาลาในขณะที่ยังไม่ได้สัญญาณไฟเขียว

อ้างอิง
-------

1. ↑  Thalys (1976-1995) train: economic development drive เก็บถาวร 2016-03-13 ที่ เวย์แบ็กแมชชีน
2. ↑  | ประวัติของตาลิส
3. ↑  เฮิรมเซน,สเตฟาน (ภาษาเยอรมัน) connects the Ruhr area with Paris[*ลิงก์เสีย*]
4. ↑  หนังสือพิมพ์ท้องถิ่นประเทศเบลเยียม [ Airport 1h47 away from Paris with Thalys
5. ↑  ตารางเดินรถไฟตาลิส ฤดูหนาวปี 2013
6. ↑   (7 มีนาคม 2009)]
7. ↑  อเลน จูเนสส์,มิเชล โรลลิน (ภาษาฝรั่งเศส) motorisation du TGV POS วันที่2004-03
8. ↑  หนังสือของสำนักงานความรับผิดชอบรัฐบาลสหรัฐอเมริกา,สนพ.DIANE,1994 หัวข้อ Intermodal Transportation หน้า 27 isbn = 1-4289-3337-9
9. ↑
10. ↑  Thalys Trains, European Trains | Rail Europe
11. ↑  Gazette: Manufacturers must share the risk[*ลิงก์เสีย*]
12. ↑  เว็บไซต์ nu.nl,accident  เก็บถาวร 2012-05-03 ที่ เวย์แบ็กแมชชีน
13. ↑  Goudaivwrapport

| * ด
* ค
* ก
รถไฟความเร็วสูง |
| --- |
| ส่วนหนึ่งของ การขนส่งระบบราง |
| รถไฟความเร็วสูง | 

|  |  |
| --- | --- |
| 300 km/h (186 mph) ขึ้นไป | 
* AGV
* AVE Class 100, 102, 103
* CRH 2C, 3C, 380A, 380B, 380C, 380D,
* ETR 500
* Eurostar TGV
* Eurostar Velaro
* ETR 1000
* อีเซเอ 3
* KTX-I, II(Sancheon)
* Oaris
* Shinkansen Series 500, N700, E5, E6, L0
* AVRIL
* TGV Sud-Est (refurbished), Atlantique, Réseau, ดูเปลช์, โปส, 2N2
* ตาลิส PBA, PBKA
* THSR 700T
* Transrapid
* รถไฟแม่เหล็กเซี่ยงไฮ้
* Velaro
* Bombardier Zefiro

 |
| 250–299 km/h (155–186 mph) | 
* China Railways CRH 1A, 1B, 1E, 2A, 2B, 2E
* New Pendolino
* อีเซเอ 1, 2
* RENFE Class 120, 121, 130
* Sapsan
* Shinkansen Series 200, 300, 700, 800, E2, E3, E7, W7
* TCDD HT65000
* TGV Sud-Est (original), La Poste, Ouigo
* V250
* Zefiro 250

 |
| 200–249 km/h (124–155 mph) | 
* Acela Express
* Adelante
* APT
* AVE Class 101/Euromed
* China Railways CRH6
* ER200
* Euromed
* GMB Class 71 (Flytoget)
* IC4
* InterCity 125, 225
* ICx
* ICN
* Javelin
* NSB Class 73
* NSB Class 74
* WESTbahn
* Pendolino
* เรลเจต
* Regina
* ชิงกันเซ็ง 0 ซีรีส์, 100, 400, E1, E4
* SBB RABDe 502
* IC 2000
* SJ 2000
* SJ X40
* Z-TER (Z 21500)
* Sokol
* Super Express Class 800, Class 801
* Talgo XXI
* Voyager/Meridian
* X3
* ICE TD

 |

 |
| แบ่งตามประเทศ *ตัวเอียง หมายถึง โครงการ* | 

|  |  |
| --- | --- |
| อเมริกา | 
* *อาร์เจนตินา*
* *บราซิล*
* *แคนาดา*
* สหรัฐ
	+ *แคลิฟอร์เลีย*
	+ *ฟลอริดา, FL FEC*
	+ *OH*
	+ *NJ*
	+ *NY*
	+ *TX, TX TCR*
	+ *Southeast*
	+ Northeast
	+ *New England*
	+ *Northwest*

 |
| เอเชีย | 
* จีน
	+ ฮ่องกง
* *อินเดีย*
* อินโดนีเซีย
* *อิหร่าน*
* *อิรัก*
* ญี่ปุ่น
* *คาซัคสถาน*
* เกาหลีใต้
* *มาเลเซียและสิงคโปร์*
* *ฟิลิปปินส์*
* ซาอุดีอาระเบีย
* ไต้หวัน
* *ไทย*
* ตุรกี
* *อุซเบกิสถาน*
* *เวียดนาม*

 |
| ยุโรป | 
* ออสเตรีย
* เบลเยียม
* สาธารณรัฐเช็ก
* โครเอเชีย
* *เดนมาร์ก*
* ฟินแลนด์
* ฝรั่งเศส
* เยอรมนี
* อิตาลี
* *ลัตเวีย*
* เนเธอร์แลนด์
* นอร์เวย์
* *โปแลนด์*
* โปรตุเกส
* รัสเซีย
* สโลวีเนีย
* สเปน
* สวีเดน
* สวิตเซอร์แลนด์
* ตุรกี
* สหราชอาณาจักร

 |
| แอฟริกา | 
* โมร็อกโก

 |
| โอเชียเนีย | 
* *ออสเตรเลีย*

 |

 |
| เทคโนโลยี | 
* แบบปกติ
* Hovertrain
* รถไฟแม่เหล็ก
* Vactrain

 |
| *ดูเพิ่ม:* หมวดหมู่:รถไฟความเร็วสูง |